‪În episoadele anterioare…
‪Cercule, am sosit!
‪…au intrat opt jucători.
‪- Doamne! Am ajuns! ‪- Și așa începe.
‪- Unii adevărați… ‪- „Adevărul e cel mai bun.”
‪Unii, impostori.
‪Trebuie să fim foarte deștepți.
‪Ava a fost prima blocată…
‪Doamne!
‪…dar a primit o a doua șansă…
‪Orice vrei tu, Cercule! Haide!
‪…drept clonă a unui alt jucător.
‪Stai puțin!
‪Ce?
‪Sunt două Michelle ‪și nu știu care e cea adevărată.
‪Din punctul de vedere al celorlalți, ‪ea e impostoarea.
‪De ce eu?
‪S-a confruntat cu dublura ei.
‪Vreau răspunsuri de la tine, ‪Michelle cea Portocalie!
‪Deci crede că eu nu sunt eu!
‪…iar Michelle cea originală ‪a fost blocată.
‪Se vor simți ca dracu' ‪când vor vedea cine e persoana reală.
‪Ce?
‪Au intrat două noi impostoare în Cerc.
‪Doamne! E numele meu! ‪Mă rog, de fapt al soră-mii.
‪Eu sunt tu. Tu ești eu. Îmi place.
‪- Am luat o decizie. ‪- De acord.
‪Mă ocup eu.
‪Iar impostoarelor Chanel Și Ava ‪nu le mai merge ulciorul la apă.
‪UN SERIAL ORIGINAL NETFLIX
‪Ruksana și Kai au decis ‪să o blocheze pe Michelle.
‪Kai a descoperit
‪că Michelle e o jucătoare deja blocată:
‪surorile Ava și Chanel.
‪Bună!
‪Doamne!
‪Bună, vino aici!
‪- Doamne! Ce nebunie! ‪- Da!
‪Ia loc! Nu-mi vine să cred ‪că stăm de vorbă.
‪Bun, deci…
‪Evident, nu am știut cine sunteți voi.
‪- Da. ‪- Ce nebunie!
‪Știu.
‪Eu ziceam: „Michelle cea Albastră ‪e sigur cea adevărată!”
‪N-am avut de ales. ‪Ne-am asumat a doua șansă.
‪La prima blocare,
‪am intrat și ni s-a oferit șansa…
‪- Să fim clone. ‪- Iar ea era…
‪- Michelle cea Portocalie era pe bune. ‪- Da.
‪Chiar era cine spusese.
‪Adevărata Michelle ‪ședea pe scaunul ăla acum două seri.
‪Sincer îți spun, Kai:
‪nici nu știu ‪cum le-am putut dovedi tuturor
‪că eram mai Michelle ‪decât adevărata Michelle.
‪Dar v-a reușit.
‪Eu v-am considerat ‪o Michelle mai bună decât cea reală.
‪Da!
‪I-ați păcălit pe toți, sută la sută.
‪Timpul se tot scurge.
‪Dacă nu-mi intră nimeni pe ușă, ‪e un semn foarte bun.
‪Cred că deja a vizitat ‪pe cine trebuia, nu?
‪Am mai supraviețuit o zi, cred.
‪Mă simt prost, ‪dar cred că am luat cea mai bună decizie.
‪Sunt sigură că vă întrebați ‪cum de ați fost blocate.
‪Eu am simțit din start ‪o legătură cu Michelle.
‪Aveam chestia cu frumusețile sudiste
‪și apoi,
‪când am discutat azi, m-am gândit:
‪„Ea chiar mă presează ‪să afle niște bârfe.”
‪Nouă ni se păruse ‪că a decurs bine discuția.
‪- Da. ‪- Michelle era pe modelul mamei noastre.
‪Și mi-a fost greu să cred
‪că Michelle cea inițială ‪s-ar fi interesat atât de noutăți.
‪M-am gândit: „Nu știu. Sunt circumspectă.”
‪- Da. ‪- Da!
‪Parcă lucrurile ‪n-au mai fost la fel după clonare.
‪Bine.
‪Și nu știam dacă, de fapt, ‪încă era adevărata Michelle.
‪Apoi, evaluarea foarte proastă ‪de prima dată…
‪- Exact. ‪- …și la fel și acum.
‪Poate că alți jucători ‪au văzut niște semne
‪care ne scăpau nouă.
‪Da. Noi am pus-o pe Ruksana pe primul loc,
‪fiindcă ne-am gândit ‪că ea n-ar bloca-o pe Michelle.
‪Fiindcă Ruksana tot zicea:
‪„Ținem aproape, Michelle cea Albastră!”
‪Sincer, Ruksana joacă foarte bine.
‪Îmi cer scuze că v-am blocat.
‪Sunteți drăguțe. ‪Și ați pățit-o de două ori!
‪Ne-am distrat de minune.
‪Dragă, cred că vei fi aici până la final.
‪- Da. ‪- Așa sper.
‪- Fii binecuvântată! ‪- Mulțumesc.
‪Sper să vă revăd curând.
‪- Da. Absolut, dragă. ‪- Pa! Mulțumesc.
‪- E în ordine. ‪- Mi-a părut bine. Pe curând!
‪Ne-a părut bine! Cu bine!
‪Bun, hai să facem bagajele!
‪Să facem bagajele!
‪Și, uite-așa, Cercul a pierdut ‪cea mai la modă chestie
‪de când purtasem eu inel la picior.
‪Noapte bună, Cercule!
‪Azi a fost cea mai nebună, ‪dar și cea mai bună zi.
‪Ce nebunie mare a fost!
‪Nu credeam că-mi voi încheia seara ‪ca influencerul numărul unu.
‪Nu puteam cere mai mult.
‪Am avut emoții cu Kai și Ruksana, ‪dar le datorez mari mulțumiri.
‪M-au lăsat să rămân încă o zi,
‪deși Kai nu știe ‪că am insultat-o în fața tuturor.
‪Dar acesta va rămâne ‪micul meu secret murdar.
‪Vise plăcute, Cercule!
‪Care-i treaba, cetățeni ai Cercului?
‪Bună dimineața, Cercule!
‪Încă sunt aici!
‪Unii abia se trezesc
‪și deja-s cu gândul la următoarea mutare.
‪Deși nu am puteam fi blocată aseară, ‪acum nu mai sunt în siguranță.
‪Cred c-am ieșit din sfera nou-veniților.
‪Sunt flatat și recunoscător că am rămas
‪și trebuie să le spun asta fetelor, ‪mai ales lui Kai.
‪După jocul de ieri,
‪lăsăm politețea deoparte. ‪Nu suntem așa o familie unită.
‪Mai ușor, pătrățel!
‪Încă n-am rezolvat-o cu blocarea.
‪Nu știu ce dracu' se întâmplă, ‪fiindcă toți sunt încă aici.
‪Credeam că au blocat pe cineva.
‪Doamne! Cineva a fost blocat ‪și încă nu știm cine.
‪S-a rătăcit pe hol?
‪Kai s-a întâlnit între patru ochi ‪cu Michelle. Mor de curiozitate.
‪M-a șocat mult faptul ‪că a trebuit să scap de ele de două ori.
‪Știu că-s o problemă dublă, ‪dar de două ori?!
‪Doar Kai și Ruksana ‪știu cine a fost blocat
‪și doar Kai știe că Michelle ‪era o impostoare cu două capete.
‪Dar asta e pe cale să se schimbe.
‪„Știrile au fost actualizate.”
‪Începem!
‪Nu sunt pregătită.
‪Ce înseamnă asta? Doamne!
‪Dacă a plecat Daniel sau fost blocat Nick,
‪ceva mai rău de-atât ‪nu îmi vine în minte acum.
‪Mă rog să nu fie Nick Tăticul. ‪Nu mi-ar face bine la strategie.
‪Bun, haide!
‪- Cercule, du-mă la Știri! ‪- Cercule, du-mă la Știri!
‪MICHELLE A LĂSAT UN MESAJ CERCULUI
‪Doamne, cred că a fost Michelle!
‪Așa!
‪Mulțumesc, Doamne!
‪Ce?
‪Lui Kai nu i-a păsat ‪de alianța frumuseților sudiste, deci?
‪#PrietenăFalsă, nu zic bine?
‪Acesta e momentul mult așteptat.
‪Vom afla dacă Michelle era pe bune.
‪Cercule, redă mesajul, te rog!
‪Bună, dragilor!
‪Nu sună a femeie de 52 de ani.
‪Nu e Michelle.
‪Suntem Ava și Chanel. Ne-am întors!
‪Ce?
‪Sfinte Sisoe! Ce dracu' caută înapoi aici?
‪Doamne! Michelle cea Portocalie ‪era cea adevărată!
‪De fapt, n-am mai plecat.
‪Da! Știam eu! Prea era dubioasă faza!
‪Probabil că sunteți toți șocați acum.
‪Cercul ne-a oferit șansa să revenim.
‪Am avut ocazia să clonăm un jucător
‪și am hotărât să fie Michelle.
‪Ce răsturnare de situație!
‪V-am convins pe toți ‪că noi eram adevărata Michelle.
‪Pe ea n-ați crezut-o.
‪Rahat!
‪La naiba! ‪Ava e drăguță foc și în clipul ăla!
‪Deși v-am păcălit,
‪să știți că unii jucători dintre voi
‪se pricep de minune să vă păcălească.
‪Vorbește despre un influencer?
‪Îmi dă ceva emoții,
‪fiindcă n-aș vrea să creadă ceilalți ‪că sunt o impostoare.
‪La revedere, baftă și Doamne ajută!
‪Sunt un idiot! ‪Trebuia să-mi ascult instinctul,
‪care-mi spunea că Michelle cea Portocalie ‪era cea adevărată.
‪„Cineva ne-a surprins foarte tare.”
‪O fi Kai impostoare?
‪Pa!
‪Cercule, du-mă înapoi la Știri!
‪Deci am încheiat ‪tot scandalul cu Michelle, nu?
‪„Michelle cea Portocalie…”
‪Da! „Michelle cea Portocalie a lăsat…”
‪„Michelle cea Portocalie ‪a lăsat un mesaj Cercului”?
‪Doamne!
‪Cercule, redă mesajul ‪lui Michelle cea Portocalie!
‪Sal'tare! Sunt eu, adevărata Michelle.
‪Căcat! Vai de mine!
‪Dacă vedeți clipul, ‪Michelle cea Albastră a plecat.
‪Acum știți că ați ales greșit.
‪Michelle cea Albastră ‪v-a jucat pe toți pe degete.
‪La naiba, mă!
‪La naiba!
‪Eu am venit aici să fiu eu însămi ‪și voi pleca fiind eu însămi,
‪știind că am fost autentică ‪și v-am spus și vouă adevărul.
‪Pare grozavă.
‪M-am distrat de minune. Pa! ‪Succes! Ne vedem dincolo!
‪Doamne!
‪Sunt foarte trist ‪că am blocat-o pe Michelle,
‪fiindcă ea era cine a spus că era.
‪M-a văzut aproape ca pe un fiu,
‪ca și cum mi-ar fi fost mama în deplasare.
‪Michelle!
‪Părea foarte amabilă.
‪Sunt în alertă maximă ‪și pregătită să câștig marele premiu.
‪Asta-i tot ce am de zis. ‪Să înceapă jocurile!
‪Abia aștept să văd părerea celorlalți.
‪Cercule, du-mă pe Chatul Cercului!
‪O să fie consistent!
‪Da, tată!
‪Cred că mulți ar vrea să știe
‪cine s-a dus aseară ‪să o blocheze pe Michelle.
‪Am ceva emoții.
‪Simt și niște fluturași în stomac.
‪Cercule, mesaj: „Nu pot să cred ‪că Michelle cea falsă ne-a păcălit.
‪Ne-a păcălit o dată, ‪dar nu i-a mers de două ori.
‪Mă bucur că am mers pe instinct ‪și am decis corect.”
‪„Kai, mă bucur ‪că am ales-o pe falsa Michelle.”
‪Da, Ruksana! ‪Complet de acord cu tine, dragă.
‪Mesaj: „Credeam ‪că doar pisicile au nouă vieți…”
‪„…dar la fel are și Michelle, se pare.”
‪„Față care plânge. Figură de pisică.”
‪Cercule, mesaj.
‪„Scuzați-mă puțin, ‪să-mi adun falca de pe jos!
‪Nu mă așteptam la asta.”
‪„Deci Kai a blocat-o de două ori pe Ava?
‪#VânătoareDeImpostoare.”
‪Mulțumesc, dle Ri-Nick-ol!
‪Apreciez asta,
‪fiindcă da, a fost blocată de două ori ‪de către mine.
‪Vreau să știu cine a blocat-o. ‪A fost Kai sau Ruksana?
‪Nu au oferit niciun motiv.
‪N-au zis nici cine a vizitat-o pe Ava. ‪Sau să-i zic Michelle?
‪Cercule, mesaj.
‪„Deci cine i-a dat vestea proastă ‪lui «Michelle»?
‪Cred că a fost cu năbădăi.” Trimite!
‪Vreau să recunoască una dintre ele.
‪Ava a plantat ideea unei impostoare.
‪Nick e necruțător aici! Nu-i pasă deloc!
‪Nick chiar a zis-o.
‪Abia aștept să văd ce spune Kai.
‪N-am motive să mă ascund.
‪Voi continua să fiu 100% autentică.
‪Mesaj: „Nick, am considerat
‪că Ruksana trebuie să se bucure ‪de victoria binemeritată,
‪așa că m-am ocupat eu pentru amândouă. ‪Emoji cu mușchi.
‪Am fost șocată și nu-mi venea să cred ‪că erau Ava și Chanel…”
‪„…dar mi s-au părut mai împăciuitoare ‪decât data trecută la blocare.”
‪A recunoscut.
‪Acum toți zic: ‪„Nick se întreabă cine o fi impostorul.”
‪Și poate unii se întreabă dacă n-o fi Kai.
‪Părea că… ele s-au întâlnit doar cu Kai,
‪deci poate că vânătoarea de impostori ‪e ea însăși impostoare.
‪Ce nebunie!
‪Kai ne-a pus la curent pe mine și Isabella ‪și apreciez asta,
‪dar stau cu ochii pe ea.
‪Cred că nu mă va mai bănui nimeni, ‪fiindcă am fost sinceră.
‪Kai gândește mai strategic decât credeam.
‪Kai începe să fie principala mea rivală ‪din joc, în momentul de față.
‪„Chatul Cercului e închis.”
‪Ava a spus că nu totul e ce pare a fi.
‪E posibil ca ele să fi văzut-o pe „Kai”
‪și să fi constatat că nu e cea adevărată.
‪Nu cred că-l pot întoarce pe Calvin ‪împotriva lui Kai,
‪dar noii jucători au acum mari suspiciuni ‪în privința lui Kai, sper.
‪Revelații, impostoare ‪și sădire de suspiciuni.
‪E o zi obișnuită în Cerc.
‪Jucătorii noștri ‪își umplu timpul în felul lor.
‪Calvin, plictisit de propria-i companie,
‪scrie acum cuvântul „cerc” ‪cu cărți de joc, cine știe de ce.
‪Iar Isabella și le folosește
‪pentru a prezenta un număr de magie ‪apartamentului ei complet gol.
‪Nu știu. E magie. Nu pot… ‪Un magician nu-și dezvăluie secretul.
‪Or fi fost efecte speciale.
‪Cât stă Jackson la înmuiat, ‪eu o să mai trag nițel de metaforă,
‪spunând că am ghicit în ele ‪că urmează o discuție în altfel de grup.
‪Legătura la voi, lupilor!
‪HAITA LUPILOR
‪Doamne! Da! ‪De asta aveam nevoie de dimineață.
‪Iată-ne! Haita a revenit!
‪Mă bucur că băieții continuă ‪cu Haita Lupilor.
‪Suntem doar trei, dar suntem puternici.
‪Cercule, mesaj.
‪„Băieții mei! A trecut ceva, ‪dar mă bucur să revin în Haită.”
‪„Nu devin mai simple blocările. ‪Cum vă simțiți? #Gașcă.”
‪Mă bucur că încă ne consideră o gașcă. ‪Că încă suntem împreună.
‪Se rupe. Pe ăsta l-am stricat.
‪Avem un bucătar personal.
‪Mesaj: „Eram un pachet de nervi, ‪dar puteam avea încredere în fete.
‪Mă rugam să fim încă aici astăzi.
‪#HaitaLupilorIntactă.” Trimite!
‪Bine! Îmi place atmosfera, Daniel.
‪Haita Lupilor e intactă. ‪Rămânem împreună, măi!
‪Cercule, mesaj: ‪„Ce părere aveți de noii jucători?
‪Îmi place de ei,
‪dar poate sunt doar orbit ‪de bunăciunea Isabellei.”
‪Nu mă șochează deloc ‪că Nick o place pe Isabella.
‪„Jackson pare de gașcă. Emoji rock. ‪Ar putea fi un bun aliat.” Trimite!
‪Frate, eu n-am deloc aceeași impresie.
‪Mesaj: „Nick, sincer îți spun: ‪nu-i știu deloc pe Isabella și Jackson.
‪Ai putea tu să vorbești despre ei, ‪fiindcă ai fost invitat la petrecere.
‪Mâini care se roagă.”
‪Scrie: „#EuȘiDanielNuAmFostInvitați ‪PeListaDeOaspeți.
‪#EuȘiDanielNuEramPeListaDeInvitați.”
‪Am greșit, băieți! ‪Îmi pare rău c-am adus vorba de asta.
‪Daniel o să râdă.
‪LOL, la propriu.
‪Nu vreau să creadă că Jackson e de gașcă.
‪Mesaj: „Nu prea am vorbit cu Jackson.
‪Dar, din ce văd, ‪nu e chiar un păcălici.” Trimite!
‪Cercule, mesaj.
‪„Cred că ar merita să fie inclus ‪în Haita Lupilor,
‪dar vă întreb pe voi mai întâi. ‪Ce părere aveți?
‪#Democrație.” Trimite!
‪De ce ține Nick morțiș să vină ăsta?
‪Nu ne trebuie altcineva în Haita Lupilor.
‪Vreau să spun: „Ce idee de căcat, Nick!
‪N-ar trebui să-l invităm și pe Jackson.”
‪Dar mi-ar prinde bine la evaluări.
‪„Nick, dacă tu crezi ‪că ar fi un bun aliat, adu-l!
‪Calvin, tu ce crezi? ‪Hai să decidem unanim!”
‪De acord.
‪Poate mă voi răzgândi ‪în privința lui Jackson, cine știe?
‪Vreau să spună Calvin: „Nu!”
‪Hai să-l primim!
‪Poate aflăm că-i un tip de treabă.
‪Cercule, mesaj.
‪„Băieți, dacă Nick e mulțumit, ‪sunt și eu! Semnul exclamării.
‪Hai s-o facem!” Trimite mesajul!
‪Cercule, invită-l pe Jackson ‪în Haita Lupilor!
‪„Nick te invită la chatul Haita Lupilor.”
‪Cercule, mesaj: ‪„Jackson, bun venit în Haită!
‪Băieții ăștia sunt cei mai adevărați ‪și cred că te vei integra.”
‪Nick! Te iubesc!
‪Cum se poartă tipii,
‪asta trebuie să mă prind eu cum se face.
‪Nu spune că ești o fată în jacuzzi ‪și totul va fi bine!
‪Să începem cu „Mamă, am reușit!”
‪Cu trei semne de exclamare.
‪„Nick, frate, ‪mersi că m-ai adăugat.” Trimite!
‪Cercule, mesaj: ‪„Jackson, să știi că ai reușit!
‪Avem o haită puternică, ‪cu personalități puternice.”
‪„Bun venit, prietene! #HaitaLupilor!”
‪Știu că lui Calvin îi place de Kai ‪și lui Nick de Isabella.
‪Să vedem pe cine a pus ochii Jackson!
‪Mesaj: „Acasă, se știe că sunt ‪pețitor și secondant profesionist.
‪Vă pot ajuta cu ceva în privința ‪acestor femei? Semnul întrebării.”
‪Trimite!
‪„Daniel, cum știm cu toții acum, ‪eu m-am bazat pe câinele meu, Bruce…”
‪„…dar nu prea cred că funcționează.
‪Am nevoie de tot ajutorul din lume ‪cu Isabella. LOL. #TrimitețiAjutor.”
‪Cred că e derutat. ‪„Credeam că Nick se dă la Ashley.
‪Acum o vrea pe Isabella?”
‪Nu te înșeli.
‪Cercule, mesaj.
‪„Daniel, chiar aveam nevoie ‪de energia ta pozitivă.”
‪Și cu emoji-ul cu mâinile sus.
‪„Eu îmi mențin deschiderea
‪către milionul de posibilități ‪ale Cercului,
‪deci am nevoie de abilitățile voastre ‪de secondanți.” Trimite!
‪Da, dar de cine îți place?
‪Eu n-o să dezvălui mare lucru, ‪fiindcă el nu dezvăluie nimic…
‪dacă chiar o fi un tip.
‪Mesaj: „Îmi pun acum costumul de Cupidon.
‪Vorbim cât de curând. ‪#IubireaVaFiÎnAer.” Trimite-l!
‪Costum de Cupidon!
‪Vorbim în curând, Daniel.
‪Da, Daniel!
‪Bine. Frumos!
‪Se pare că Jackson trece testul frăției.
‪Între timp, obsedata de ‪fitness, ‪Ashley, de fapt Matthew,
‪atinge viteze periculoase ‪în sala de sport.
‪E cazul să încetinim ‪cu o discuție între fete.
‪Cercule, mesaj.
‪„Fetele mele! Două emoji-inimioară.
‪Cum să vă mulțumesc că m-ați păstrat aici?
‪#HaiSăPovestim.” Trimite!
‪Mă bucur că ne-a abordat
‪și a spus-o pe un ton amuzant, ‪dar sincer. Îmi place mult.
‪Mesaj: „Ashley, ‪îmi place toată dragostea asta!
‪Mi se pare mie, sau și voi ‪aveți senzația de ‪Îngerii lui Charlie
‪sau de Destiny's Child, «Survivor»? ‪#PutereaFetelor.”
‪Și trimite!
‪Da, Kai, absolut!
‪Cercule, mesaj: „Ashley, cred că eu, ‪tu și Kai suntem cu adevărat surori.
‪Ne înțelegem fără să mai fie nevoie ‪de alte explicații.
‪Emoji-inimioară.” Trimite!
‪Vedeți, asta-i bine! E ceva real.
‪Despre asta vorbeam!
‪Cercule, mesaj: ‪„Ruksana, sunt total de acord!
‪Mie mi-a fost clar de la început ‪că vreau să ne avem ca surorile.” Trimite!
‪Sunt 100% de acord cu Ashley.
‪Deschide avatarul cu inimă, te rog!
‪Le trimit un pupic.
‪Și voi spune: ‪„Absolut. Surori până la capăt!
‪Ne vom apăra mereu între noi. ‪Emoji cu mușchi.” Trimite!
‪„Braț cu mușchi.” E minunat!
‪Cercule, trimite un avatar pupăcios!
‪Kai trimite o față pupăcioasă.
‪Avatarul lui Kai e foarte drăguț.
‪Cred că vreau să trimit un avatar, ‪dar și să spun ceva, gen…
‪Ashley: „M-am codit să trimit avatarul meu
‪fiindcă mi se pare că arată ‪nedormit de-o săptămână
‪sau din ‪The Walking Dead. ‪Dar, de dragul surorilor…”
‪Da! Bine, Ashley! E super drăguț!
‪A folosit același avatar ca noi! Da!
‪E adorabil!
‪Ce-mi place!
‪Legătura fetelor din Cerc ‪se încălzește bine.
‪La fel și Jackson,
‪care testează limitele ‪programării de o oră la jacuzzi.
‪Între timp, Calvin își testează ‪limitele tendoanelor…
‪Asta…
‪…Nick, absolvent de MIT, ‪are probleme cu arcele parabolice…
‪Cum funcționează?
‪…iar Daniel mai are puțin ‪și începe să ardă salvie purificatoare.
‪Ce bine mă simt!
‪O să-ți iasă, dragă!
‪Iar cineva e pe cale ‪să-și găsească un drăguț pe chat.
‪Bagă mare, Isabella!
‪„Isabella te invită la un chat privat.”
‪Deși ieri era printre ultimii,
‪pare un jucător foarte bun.
‪Trebuie să încep cu un mic flirt.
‪„Ce drăguț ești, Calvin! ‪Ești sexy fiindcă ești bucătar.”
‪Dar n-o să fac așa tot timpul.
‪Cercule, mesaj.
‪„Calvin, mă bucur că vorbim, în sfârșit!
‪De la început, ‪profilul tău mi-a atras atenția.
‪Îmi dai o senzație bună, ‪iar instinctul meu nu se înșală.”
‪Mă bucur ‪că îți vorbește instinctul despre mine,
‪fiindcă al meu ‪încă are întrebări despre tine.
‪„Am servit la restaurant
‪și le-am purtat mereu mult respect ‪bucătarilor noștri.
‪#BucătăriaEMereuÎncinsă. ‪Emoji-flacără.” Trimite!
‪Nu-mi place. ‪Nu mă pricep să flirtez cu băieții!
‪Nu-mi dau seama dacă încearcă ‪sau nu să flirteze cu mine,
‪dar te place băiatul meu, Nick, ‪iar eu sunt în vorbă cu Kai.
‪Nu-mi trebuie altceva.
‪Mesaj: „De fapt, sunt bucătar personal.
‪Cine îți deschide apetitul în Cerc? ‪Semnul întrebării. Emoji-porc.” Trimite!
‪Bun, nu mi-a răspuns ‪cu nimic libidinos. Îmi place asta.
‪Nu vreau să-l abordez ‪prea sexy și cu flirt,
‪fiindcă nu vreau să creadă Calvin ‪că am venit doar să flirtez.
‪Vreau să știe că am personalitate. ‪Să ne concentrăm, Isabella!
‪Cercule, mesaj.
‪„Să spunem că gustul meu ‪e puțin copleșit de diferitele arome.
‪Încă n-am avut ocazia ‪să gust cum trebuie din toată lumea.”
‪„Gustul meu e…”
‪Știți ceva? E o replică bună.
‪Dar poate ar trebui să-i ofer ceva.
‪Să simtă legătura cu mine,
‪nu doar că aș încerca să flirtez cu toți.
‪Cercule, mesaj.
‪„Dar am avut ‪o conversație spumoasă cu Nick
‪și abia aștept să văd ce iese.”
‪„#TotVorbeamDeGustări.”
‪Aici intră pe fir ‪secondantul Callie. Perfect!
‪Fată, hai! Nick ți-ar putea fi brioșa.
‪Mesaj: „Isabella, l-ai ales excelent ‪pe fratele meu, Nick! Semnul exclamării.
‪Sunt sigur că și lui îi place ‪conversația voastră.
‪#NuStricăSăÎncerci.” Trimite mesajul!
‪Super! Simt că suntem prieteni ‪și discutăm despre asta. Îmi place.
‪Mă bucur că Nick e plăcut de alții ‪și că mă place și el pe mine.
‪Cât timp Nick e pe aici, ‪cred că mă va păstra și pe mine.
‪Îmi mulțumești mai târziu, atâta zic. ‪Cu plăcere, Nick!
‪A fost o zi plină în jocul popularității.
‪Pe seară, ‪jucătorii noștri sunt încă ocupați.
‪Bine.
‪În timp ce Isabellei îi trece râsul ‪de la scăpat jucăria pe jos,
‪Daniel și Kai discută despre Tennessee.
‪Mesaj: „Mama s-a născut și a crescut ‪în Nashville. Emoji cu îngeraș.”
‪Mesaj: „Se pare că ești produsul ‪unei frumuseți sudiste. LOL.
‪Emoji-soare. Emoji cu aură de înger.”
‪Din țara muzicii ‪country ‪la noua reședință a muzicii Cercului
‪sosește Chatul Formației lui Nick.
‪Nu!
‪„Nick te invită la Chatul Formației”?
‪Nu scrie nicăieri ‪că pot avea doar o alianță.
‪Simțeam că nu puteam vorbi ‪despre subiectul imposturii lui Kai
‪cu alianța mea din Haita Lupilor,
‪deoarece Calvin e foarte apropiat de Kai.
‪Sper ca, în Formație,
‪să văd dacă putem ajunge la o înțelegere ‪în această privință.
‪Iar Isabella și Jackson ‪ar putea fi marea mea șansă
‪să găsesc oameni care s-o voteze ‪pe Kai la urmă, ei fiind nou-veniți.
‪Restul o iubesc pe Kai.
‪Bine. Cercule, mesaj.
‪„Ce mai faceți, petrecăreților? ‪Îmi caut membri de formație. Ce știți?
‪Isabella vine cu whisky.
‪#HaiSăÎncepemPetrecerea. ‪Emoji rock.” Trimite!
‪Îmi place că m-a menționat pe mine prima.
‪Mă face să mă simt specială ‪și că o pune pe Isabella pe primul loc.
‪Cercule, mesaj: „Am ajuns în formație!
‪Am crescut cu teatru muzical, ‪unde m-au distribuit doar…”
‪„…în rolul fetei cu găleata.”
‪Mesaj: „Chatul ăsta de grup ‪sună foarte bine.
‪Cred că noi patru putem fi ‪o formație câștigătoare. #SăCântămRock."
‪Trimite!
‪Cercule, mesaj: ‪„Vreau să spun că nu sunt solistă.
‪Și, Nick, am o sticlă de whisky ‪cu numele tău pe ea.
‪Față care face cu ochiul. ‪Emoji rock.” Trimite!
‪Cercule, mesaj: „Ce părere aveți ‪despre clipul Avei de la blocare?
‪Mi s-a părut că deconspira un impostor.”
‪Chiar așa mi s-a părut și mie.
‪Cercule, mesaj: „Mă bucur ‪că ai adus vorba de asta.
‪M-am gândit la asta toată ziua. ‪Emoji detectiv.” Trimite!
‪E foarte bine. Eu și Nick ‪suntem pe aceeași lungime de undă.
‪Deși el e la vânătoare de impostori,
‪e clar că nu mă bănuiește, ‪fiindcă sunt fata lui de încredere.
‪Din videoclip părea că impostoarea e Kai.
‪Să vedem ce părere are Ashley!
‪Mesaj: „Nick, sută la sută!
‪Nu cred că a zis-o nici din oftică.”
‪„E bine de știut ‪că gândim toți patru la fel.
‪#CeSpunemÎnFormațieRămâneÎnFormație.” Da!
‪Da! Îmi place. Cercule, mesaj.
‪„Slavă Domnului! Nu eram sigur ‪dacă doar eu observasem.
‪Kai s-a dus la Ava,
‪deci doar pe ea ‪a văzut-o Ava față în față.
‪Nu pot să nu am suspiciuni ‪față de Kai de-acum.”
‪Nick tocmai a făcut-o pe Kai impostoare.
‪Și a făcut asta
‪față de singurii trei jucători ‪care chiar sunt impostori.
‪Cercul e glumeț azi!
‪Nu cred că Nick și Kai se înțeleg bine. ‪Dar de azi îmi place de Kai. Vedem.
‪Da! Cercule, mesaj.
‪„Cu litere mari, da, Nick!
‪Imediat ce-a zis că a vizitat-o aseară,
‪eu cred că s-a faultat singură. ‪#VânătorulDevineVânat.” Trimite!
‪Isabella!
‪Atenția nu mai e asupra mea.
‪Este 100% asupra drei Kai Impostoarea. ‪Hai că devine interesant!
‪Nick!
‪Asta e pentru tine și trupă.
‪Mă gândesc cât să mă expun, ‪fiindcă eu sunt impostoare.
‪Dacă lumea o bănuiește pe Kai ‪că e impostoarea,
‪ar trebui să alimentez asta.
‪Haideți, răspundeți-mi, oameni buni!
‪Mesaj: „Sincer, Nick, ‪nu e nevoie de cenzură.
‪Sinceritatea e politica optimă.”
‪Trimite!
‪Odată ce toți trei din Formație ‪aruncăm îndoieli asupra lui Kai,
‪sper ca și Ashley să se lase convinsă.
‪Nu voi spune că o cred impostoare pe Kai,
‪fiindcă nici nu-mi pasă dacă e. ‪E o persoană de partea mea.
‪Dar nu vreau să par nici neutru.
‪Și aici sunt multe persoane.
‪Cercule, mesaj: ‪„Nu prea percep eu detaliile astea.
‪Mă bucur că le-ați prins voi. ‪O să stau cu ochii pe ea.
‪Să fim sinceri și loiali,
‪iar Formația asta va fi mai cunoscută ‪decât «Bohemian Rhapsody».
‪Emoji dansator.” Trimite!
‪N-a răspuns la întrebarea despre Kai.
‪Aș fi vrut să aflu mai multe ‪din acel răspuns.
‪Indiferent cine e Kai, nu contează.
‪Am simțit o legătură ‪cu persoana de dincolo de ecran
‪și mă bucur că-mi e alături.
‪Cercule, mesaj: „Sută la sută, Ashley!
‪N-o puteam zice mai bine nici eu.
‪#LoialiFormației. ‪#WeAreTheChampions.” Trimite!
‪E loial Formației, ceea ce e minunat.
‪Asta e o alianță! ‪Semnată, ștampilată, livrată!
‪Azi am încheiat două alianțe importante.
‪Sunt șase oameni în total.
‪Nu? Trei, patru…
‪Știu cinci persoane pe care mă pot baza.
‪Eu zic că am câștigat cu toții.
‪Nu plecați, mai avem melodii ‪de la Nicky și Impostorii!
‪Seara curge înainte ‪și Calvin are planuri mari.
‪Jackson se relaxează, iar Daniel…
‪Daniel e el însuși.
‪M-am simțit ca un taco.
‪A fost distractiv.
‪Știți ce ne-ar distra tot atât
‪ca privitul cuiva ‪care se derulează cu covorul?
‪„Cap în cap!”
‪Ce e Cap în cap?
‪De ce au microfoane?
‪„Provocarea de azi a fost gândită ‪de un invitat foarte special.”
‪Poftim?
‪Avem un invitat special!
‪Cine dracu' e?
‪Sunt iar Ava și Chanel? Încă mai trăiesc?
‪E Lil Yachty?
‪Doamne! L-au adus aici pe Lil Yachty?
‪Lil Yachty e printre noi!
‪Care-i treaba, jucători? Aici Lil Yachty ‪cu o provocare pentru voi. Ascultați!
‪Ce caută aici?
‪Doamne! Vorbește-mi, Lil Yachty!
‪Orice vrei să fac, bazează-te pe mine!
‪Veți lua parte ‪la o bătălie rap a Cercului.
‪Bătălie rap a Cercului?
‪E belea!
‪- O bătălie rap? ‪- Bătălie rap, hai!
‪O să-i zdrobesc!
‪Fata voastră are toate cuvintele la ea.
‪Arăt eu ca un rapper? Nu, ce dracu'!
‪Când termin, poate vreau un album.
‪La ușă veți găsi haine și accesorii,
‪ca să arătați și să vă simțiți ‪ca un star rap, la fel ca mine.
‪Duceți-vă să le luați!
‪Doamne! Bine!
‪Bine! Așa fac, domnule Yachty!
‪Stai! Sunt acum la ușă? Hai!
‪Mulțumesc!
‪Bun, hai!
‪Abia aștept să văd!
‪Haidem!
‪- Bine! ‪- Avem bijuterii, cum să nu!
‪Am și șapca!
‪Lanț dublu!
‪Trebuie să… Așa!
‪E minunat!
‪Băi, ce pantaloni!
‪O să băgăm rap!
‪Aici începe provocarea. ‪Veți face pereche cu alt jucător
‪și trebuie să scrieți unul despre celălalt ‪o piesă batjocoritoare.
‪Rahat! Să vezi ce urât o să iasă!
‪Lil Yachty, știi ce facem noi aici? ‪Un concurs de popularitate!
‪Apoi vă veți bate cap în cap ‪într-o bătălie rap. Eu sunt juriul,
‪așa că să vă iasă brici!
‪Vrei brici, ia de-aici! ‪Am deja dragonul, uite!
‪Chiar o să le citească? Doamne, ce tare!
‪Eu voi fi acea mamă de la ‪The Circle ‪care nimicește bătălia rap. Sunt gata!
‪Vreau să dați la gioale ‪cu versurile, bine?
‪Aici nu există prietenii. Declarăm război!
‪Bine, eu aduc condimentele.
‪Cel mai important ‪e să nu vă stea vorbele-n gât.
‪N-o să-mi stea, ‪Lil Yachty, nu-ți face griji!
‪A zis să nu fie superficial, ‪ci să ne-o zicem pe bune.
‪Ce mai așteptați? ‪Cronometrul pornește acum!
‪Am nevoie de un pix și hârtie!
‪Trebuie să le scrie repede. ‪Au doar 20 de minute.
‪Și am pregătit cel mai mare spectacol rap ‪de când a candidat Kanye la președinție.
‪Să vedem cine cu cine luptă.
‪Se înfruntă Ashley și Isabella.
‪Mă descurc eu, Ashley! ‪Nici nu știu de ce mai încerci,
‪fiindcă nu te pricepi ca mine la cuvinte.
‪Chiar îmi place de Isabella.
‪Eu mă distrez și vreau s-o zgândăr puțin.
‪Calvin se pune cu Jackson.
‪Sper că Jackson e pregătit,
‪fiindcă o să-i dau iuțeală ‪de n-o să o poată duce.
‪Mă conectez la rapperul meu interior.
‪Daniel o să se ia la trântă cu Ruksana.
‪E sora mea! Nu vreau să mă iau de ea,
‪dar o să se ia ea de mine!
‪Mi se pare haios.
‪Iar Kai se luptă cu Super Masculul Nick.
‪Dușmanii de moarte! Bătălia titanilor!
‪O să-l omor cu asta!
‪Cum merge, jucători?
‪Mai aveți câteva minute. Încheiați!
‪Bine, Lil Yachty!
‪Eu am cam terminat, oricum. ‪Vă dau fum la toți, da?
‪Mai lasă-mă două minute! ‪O să fie belea ‪gay. ‪Tot ce voiai.
‪Ce rimează cu „influencer”?
‪„Primfluencer?”
‪Ce rimează cu „fufă”?
‪- „Timpul a expirat!” ‪- Nu face nimic!
‪Arunc pixul!
‪Începe spectacolul!
‪O să fie victorie cu V mare.
‪Cred că am scris bine. ‪Sunt gata de război.
‪Jay-Z, Eminem, vă fur cariera!
‪Probă de microfon. Unu, doi!
‪Haideți!
‪După ce Notorious BIG ai noștri ‪din Cerc și-au scris rimele,
‪a sosit momentul înfruntării.
‪Legătura la tine, Lil Yachty!
‪Ați băgat mare.
‪Hai să vedem cât de sălbatic le-ați dat-o!
‪Se întâmplă!
‪Jucători, Lil Yachty îi caută ‪pe cei mai buni la duel.
‪Sunteți gata? Nu? Bine.
‪Bătălia rap începe!
‪Prima rundă. Primii care sar cu rimele ‪sunt Daniel și Ruksana.
‪Doamne, o să vomit!
‪Cred că piesa mea ‪va fi mai bună decât a lui Daniel,
‪dar vom vedea.
‪Sora mai mare contra fratelui mai mic.
‪Cine rupe gura târgului?
‪Daniel, tu ești primul. Să vedem ce știi!
‪E momentul decisiv al carierei mele rap.
‪„Ruksana o fi mică ‪Dar nu înghite-orice
‪A urcat în clasament ‪Deși nasoală nu e
‪E mamă, soră ‪Chiar și influencer
‪Te apără mereu ‪Și asta o zic sincer”
‪Daniel!
‪N-ai fost deloc urâcios!
‪Stau aici toată săptămâna, Cercule! ‪Sper să nu mă blocați. Păstrați-mă!
‪Așa facem în Haita Lupilor, măi!
‪Parcă trebuia să fim răutăcioși.
‪E foarte drăguț!
‪Mulțumesc, Daniel.
‪El a dat vigoare cuvintelor mele.
‪Următorul!
‪Următoarea la microfon e Ruksana.
‪„Daniel, ești cel mai mic din școală
‪Probabil că la cină ‪Bagi cereale Captain Crunch
‪Ești o divă ca Beyoncé ‪Asta e o bănuială
‪Când te faci mare ‪Vom bea cocteiluri la ‪brunch”
‪Ruksana nu trebuia s-o ia așa în serios! ‪A zis „Captain Crunch”.
‪Mie mi se pare în spirit de glumă. ‪N-ar trebui să se simtă ofensat.
‪E o bătălie aprigă, bre, haideți!
‪Mă face să cred
‪că Daniel și Ruksana ‪au o alianță puternică.
‪Nu s-au luat deloc la șuturi.
‪Mișto ritm! Dar în orice bătălie ‪există un singur câștigător.
‪Legătura la tine, Lil Yachty!
‪Au fost versuri foarte bune. ‪Ați avut ritmuri mișto. M-ați impresionat.
‪Acordă-i-o Ruksanei!
‪Ruksana, tu ai fost ceva mai agresivă
‪și asta ne doream. Dar nu știu. ‪Mi-au plăcut ambele.
‪O câștig eu!
‪În bătălia ‪dintre Daniel și Ruksana câștigă…
‪Ruksana!
‪Pentru simplul fapt ‪că Daniel a fost prea drăguț.
‪Da!
‪A fost de nota zece, fată! Captain Crunch!
‪Mi-a stins lumina cu comentariul ăla.
‪Mi s-au părut pe val.
‪Cine ar fi crezut că micul meu rap ‪va câștiga, în opinia lui Lil Yachty?
‪Mulțumesc!
‪Următoarele care-și dau fum ‪sunt Ashley și Isabella.
‪Asta e a mea!
‪Nu!
‪O să fie ceva dulce ‪sau o să sară la beregată?
‪Bagă!
‪Ashley zice:
‪„A fost odată ca niciodată ‪O fată pe nume Isabella
‪Îmi tot apărea la Știri ‪De parcă se plimba la Coachella
‪Uitați care e faza ‪Îmi place mult de ea
‪Dac-aș vedea-o la bar ‪O schemă aș încerca”
‪Rahat, ce drăguță a fost!
‪Lil Yachty, mi-ai prins bine ritmul.
‪O grămadă de complimente. ‪Nu câștigi bătălia!
‪Acum își umflă mușchii Isabella.
‪„Ashley, Ashley ‪Avem loc doar de o blondă
‪Sunt Elle Woods ‪Și cad pe juriu ca o bombă
‪Eu plec bogată ‪Tu o să pleci mâine
‪Vopsește-ți rădăcinile
‪Îți dau eu bani de pâine”
‪Știam eu că o să se ia de părul meu!
‪Am aruncat microfonul. ‪Am încheiat ședința. Am clasat cazul.
‪Nu chiar, scumpo!
‪Încă mai trebuie să zică Lil Yachty ‪cine a avut versurile câștigătoare.
‪Ashley, mi-a plăcut ideea, ‪dar aici nu e Casa de Discuri Lipeala!
‪Bine? Nu încercăm să flirtăm, ‪ci să rănim!
‪Isabella!
‪Ultimul vers m-a durut și pe mine.
‪A zis: „Vopsește-ți rădăcinile
‪Îți dau eu bani de pâine.”
‪Am ajuns la miez!
‪Doamne, dle Yachty!
‪Dintre Ashley și Isabella
‪câștigă Isabella.
‪Da!
‪Evident! Isabella, fată, o meritai!
‪Sper ca toată lumea să zică:
‪„Bine, Isabella, te-am remarcat! ‪Ești amuzantă. Ești mișto.”
‪Următoarea confruntare a profesioniștilor ‪e între Kai și Nick.
‪Momentul mult așteptat.
‪Asta e confruntarea!
‪Kai, tu urmezi.
‪„Nick, poate cu un pit bull ‪Ai avea mai mult succes”
‪„Nu poți face pe învingătorul ‪Când doar locul trei l-ai cules”
‪„Știu că vrei concurs de dans ‪Dar putem rezolva acum ceva?
‪Sau încă ești supărat ‪Că am dat-o afară pe Ava?”
‪Rahat!
‪O să se oftice puțin, probabil, ‪dar nu-i nimic.
‪Spune că, dacă aveam pit bull ‪în loc de buldog francez,
‪stăteam mai bine în clasament.
‪E pregătit să spună adevărul. ‪Urmează Nick.
‪„Băi, sunt marele Nicky ‪Cu Energia Marelui Nick
‪Dacă nu ești cu mine ‪Te consider inamic”
‪„De ce simți nevoia ‪Să te iei de flirtul meu?
‪Impostoarea este Kai”
‪„Da, vorbesc despre numele tău”
‪Mă consideră inamică. ‪Îți arăt eu ce-i aia inamic!
‪Nu te lua de fata mea ‪cu energia aia, frate!
‪Nu e nevoie!
‪Eu zic că e bine.
‪Ai spus că e Kai impostoare?
‪Am terminat!
‪Nick e încrezător, ‪dar e destul pentru a câștiga?
‪Eu nu-i știu pe oamenii ăștia, ‪dar pare intensă faza.
‪Kai, hai că am intrat în pâine! ‪Am ajuns la os.
‪Am ajuns la esență deja.
‪Lil Yachty a zis că sunt om de esență. ‪Eu zic că ține cu mine.
‪Mă doare și pe mine alături de Nick.
‪Nick, mi-a plăcut foarte mult.
‪A fost o nebunie. ‪Bună replica cu impostoarea!
‪Hai, oferă-mi victoria!
‪Nick împotriva lui Kai.
‪Și Nick a câștigat!
‪Haide!
‪Da! Epic!
‪Nick!
‪Poftim?
‪Nick, n-ai câștigat! N-ai câștigat, frate.
‪Aveam nevoie de victorie.
‪Mulțumesc tuturor!
‪Vă zic un lucru: ‪Nick, sunt cu ochii pe tine!
‪A fost o noapte de bătălii sângeroase, ‪dar încă mai avem una.
‪Calvin împotriva lui Jackson.
‪Începem!
‪Calvin, ești primul.
‪Haide!
‪„Jackson impostorul ‪Se crede de bani gata”
‪„Deci de ce dracu' faci asta? Cercule…”
‪„A încercat să mă elimine ‪Ruksana, ascultă-mă
‪Jackson, pari cam încordat ‪Încearcă să nu fii nehotărât”
‪Calvin mi-a dat-o!
‪Jucați-vă frumos, băieți! ‪Să nu vină mama după voi!
‪Hai, mă, n-a fost destul? Mai vreți?
‪Abia am terminat ‪discuția din Haita Lupilor
‪și m-a făcut direct impostor. ‪E cam mult pentru mine.
‪E o bătălie cu insulte. Vreau să câștig. ‪Jackson nu poate face aceeași atmosferă.
‪Jackson, tu urmezi.
‪„Atât de proaspăt și interesant
‪Da, știm că ai încercat”
‪„Încerci să dai impresia ‪Că ești un tip minunat”
‪„Mă faci să mă plictisesc ‪Stau și sforăi aici în Cerc
‪Lasă-ți zăvorul descuiat ‪Știm cu toții că vei fi blocat”
‪A terminat?
‪Opriți muzica, mă!
‪Da! Lil Yachty, ne-ai omorât!
‪Bărbații ăștia sunt nemiloși!
‪Sper că nu va deveni jenant.
‪Am nevoie să fim uniți. ‪Nu ne putem destrăma.
‪Rima aia a fost praf.
‪M-a atacat destul de tare,
‪așa că nu mă supăr dacă s-a enervat puțin.
‪Jackson, înțeleg ideea.
‪Înțeleg încotro băteai ‪și pe unde te-ai abătut din drum.
‪Calvin, îmi plac insultele.
‪Nu mi-a plăcut ritmul. ‪N-a avut nicio noimă.
‪Cum să n-aibă noimă? Mă lași?
‪Zi-mi cine a câștigat! Hai, Lil Yachty!
‪Bun. Dintre Calvin și Jackson ‪va trebui să-l aleg câștigător
‪pe Jackson.
‪Da!
‪Yachty, omule, haide! ‪Nu-mi poți face asta!
‪Am câștigat prima bătălie rap ‪din viața mea! Da!
‪Am terminat cu tine, Yachty!
‪Bravo, jucători ai Cercului!
‪Trebuie să recunosc că ați avut rap bun.
‪Țineți minte: uitați de invidioși! ‪Simțiți-vă bine!
‪Și jucați bine în continuare!
‪Pa, Lil Yachty!
‪Pa, dle Yachty! Așa voi face!
‪E legendar!
‪„Felicitări, Isabella, ‪Jackson, Nick și Ruksana!”
‪„Ați fost supremi ‪în bătălia rap a Cercului!”
‪Ar fi trebuit să câștig.
‪„Vă rugăm să vă luați premiile de la ușă.”
‪Belea! Primim premii?
‪Abia aștept să văd ce e!
‪- Doamne! ‪- Dumnezeule! Da!
‪Așa da!
‪Primul meu premiu!
‪Aș vrea să le mulțumesc…
‪A fost distractiv. Toată lumea ‪are niște ținte pe frunte acum.
‪Nu cred că va pica prea bine
‪faptul că am făcut-o pe Kai impostoare.
‪Nick, sunt cu ochii pe tine! ‪Mă uit dintr-o parte.
‪După o noapte plină de bătălii,
‪e cazul ca rapperii noștri duri ‪și de cartier să se spele pe dinți
‪și să-și pună pijamalele, ‪fiindcă au depășit ora de culcare.
‪Abia aștept să văd ce aduce ziua de mâine. ‪Noapte bună, Cercule!
‪Noapte bună, jucători!
‪Să nu vă vină idei ‪de discuții nebunatice în miez de noapte!
‪Calvin, cu tine vorbesc!
‪Ce rost are?
‪Vreau să vorbesc cu Kai, ‪fiindcă o cred cam dezamăgită
‪de faptul că Nick o crede impostoare.
‪E foarte greu, fiindcă Nick e băiatul meu.
‪Sper că n-au luat-o prea în serios
‪și că putem trece peste asta.
‪Cercule, începe un chat privat cu Kai!
‪Calvin mă invită la o discuție în privat.
‪Și revine cavalerul meu în armură!
‪Mesaj: „Regina mea nubiană! ‪Emoji care plânge. Ne-au furat!”
‪„#HipHopulAMurit.”
‪Absolut, sută la sută de acord! ‪Avem nevoie de discuția asta.
‪Mesaj: „Cum te simți?
‪Tu chiar ești cavalerul meu ‪în armură strălucitoare!
‪Sunt total de acord cu tine. ‪Cred că Lil Yachty ne-a copt-o. LOL.”
‪Și trimite!
‪Cercule, mesaj: „Mă simt bine.
‪Dar nu mi-a plăcut când Nick, băiatul meu, ‪a zis că ești o impostoare.
‪Amândoi știm că e o minciună sfruntată.
‪#AdevărațiiSeȘtiuÎntreEi.” ‪Trimite mesajul!
‪Exact! Asta spuneam și eu.
‪Mesaj: „Partea bună
‪e că voi avea nevoie de un tur ‪al statului Tennessee. #AranjeazăAsta.
‪Emoji care face cu ochiul.” ‪Trimite mesajul!
‪Nu vreau pe bune să merg în Tennessee.
‪Dar vreau să văd ce-i cu tine. ‪Dacă vrei, vin acolo.
‪„Ți-aș arăta cu plăcere orașul meu.
‪În altă ordine de idei, ‪îmi place poza ta de profil.
‪Ai mai avea și alta să-mi arăți?
‪Emoji diavol mov. Emoji pupăcios. ‪#Avanpremieră.” Și trimite!
‪Începe amorul modern. ‪Băiatul cunoaște fata.
‪Băiatul și fata își trimit poze cu carul. ‪Să păstrăm decența, copii!
‪Cercule, du-mă la albumul meu privat!
‪O să-i arăt marfa lui Kai.
‪Ține-te bine, fată! Pune-ți centura!
‪Du-mă la „Vibrații de Miami”!
‪Păsărica!
‪Cercule, putem merge la poza ‪din extrema stângă, te rog?
‪Asta e o poză bună. Cred că-i va plăcea.
‪Ce dracu', deja suntem amândoi în pat. ‪Deci ar fi… S-ar potrivi.
‪Calvin!
‪„Lumina aia a picat la fix pe mine, fată.
‪Emoji care râde. Drac mov. ‪Acum e rândul tău.”
‪Eu ți-am trimis ceva înfocat.
‪Calvin e un bărbat foarte atrăgător.
‪Kai o să se gândească: ‪„La naiba! O fi… Da?”
‪Mesaj: „Nu mințeai cu lumina aia! ‪#LaNaiba!
‪#BarbaELaMareleFix.”
‪Și trimite!
‪Haide, barba e mereu la marele fix.
‪Unde e poza?
‪Nu te zgârci cu mine!
‪Cercule, deschide poza din stânga sus!
‪Asta e.
‪Mi-a arătat ceva piele expusă. ‪O să-i arăt și eu.
‪Haide!
‪Mărește poza, Cercule! Mărește-o!
‪Da!
‪Ce zâmbet are fata! Vai de mine!
‪Cercule, mesaj.
‪„Ce forme de sticlă de Coca-Cola!
‪#ÎmiESete.”
‪Trimite mesajul!
‪Incredibil! Mă bucur că-i place poza mea.
‪Conversațiile astea cu Calvin
‪mă fac să cred ‪că el chiar e cine pretinde a fi.
‪Cercule, mesaj: „Ascultă, fată, ‪m-am încins în așternuturi.
‪Trebuie să mă culc.
‪Vise plăcute! ‪Emoji pupăcios. #EchipaKaivin.”
‪Trimite mesajul!
‪Când o vedea ‪hashtag-ul… ‪Vai de mine!
‪Ce drăguț! A inventat un cuvânt cu noi!
‪Mesaj: „E un vis plăcut ‪să vorbesc cu tine.
‪#AdorNumele. #EchipaKaivin.
‪#ÎncearcăSăNuMăVisezi. Emoji bălind.”
‪Și trimite!
‪Uite ce-i, fată, o să încerc!
‪Progresăm, măi! În fiecare zi, ‪legătura devine tot mai puternică.
‪Noi doi suntem foarte puternici. ‪Suntem cei mai periculoși din Cerc.
‪Voi, restul, să aveți grijă, ‪fiindcă venim tare!
‪Subtitrarea: Crina Caliman